49. schôdza NR SR - 15.deň - A. dopoludnia
Dátum: 2026-05-06
Poslanec: Kosová, Ingrid 
Druh vystúpenia: Vystúpenie

Dovoľte mi, aby som predstavila uznesenie k odstráneniu segregácie v školách a školských zariadeniach, ktorú spolupredkladám s pani Slaným Beátou Jurík. Tento návrh uznesenia je reakciou na dlhodobý stav, v ktorom štát zlyháva v ochrane základných ľudských práv detí. Riskuje prehĺbenie medzinárodných sporov a vystavuje Slovenskú republiku hrozbe ďalších sankcií. Segregácia najmä rómskych detí vo vzdelávacom systéme je závažným porušením ich základných ľudských práv. A treba to hovoriť jasne, je dôsledkom systémovej diskriminácie a ďalších dlhodobo pretrvávajúcich problémov, ako je sociálna nerovnosť, segregácia v bývaní a z nich, samozrejme, vyplývajúcich zlých životných podmienok, ktoré ovplyvňujú každodenný život detí vrátane ich vzdelávania v školách a školských zariadeniach. Zároveň segregácia rómskych detí je v rozpore s Ústavou Slovenskej republiky, medzinárodnými záväzkami Slovenskej republiky, školským zákonom a princípmi inkluzívneho vzdelávania, ktoré dlhodobo presadzujeme na Slovensku. Segregácia nepoškodzuje len segregované skupiny, ale poškodzuje celú spoločnosť. Oslabuje jej ekonomický potenciál a znižuje vzdelanostnú úroveň všetkých detí. V konečnom dôsledku, samozrejme, aj prehlbuje sociálne napätie v celej spoločnosti. Toto naše uznesenie reaguje najmä na závery správy Amnesty International s názvom Oddelení a nerovní, správa o neriešení segregácie rómskych detí na Slovensku. A, samozrejme, nadväzuje a reaguje aj na stanoviská Slovenského národného strediska pre ľudské práva, Amnesty International k zámere zriadenia pilotnej rómskej národnostnej školy v Rakúskom. Samozrejme, že reaguje aj na ďalšie správy, ako napríklad správy verejného ochrancu práv, ktorý dlhodobo poukazuje na pretrvávajúcu segregáciu rómskych detí vo vzdelávaní a apeluje aj na komplexné medzirezortné riešenia, ako aj správu komisára pre deti. Nečinnosť a nedostatočné kroky štátu v tejto oblasti viedli až k tomu, že Slovenská republika momentálne čelí infringementu Európskej komisie pre porušenie Rady smernice č. 2000/43/ES o rasovej rovnosti. A keďže Slovenská republika ani po opakovaných výzvach neprijala dostatočné nápravné opatrenia, tak Európska komisia potom vec postúpila na Súdny dvor Európskej únie. A tu si povedzme, že ide o jedno z najzávažnejších konaní voči Slovenskej republike v oblasti ochrany ľudských práv napriek tomu, že minister školstva minulý rok v októbri prišiel s určitými zmenami v školských zákonoch, ktorých cieľom malo byť eliminovanie segregácie. Z najzávažnejších konaní voči Slovenskej republike v oblasti ochrany ľudských práv. Napriek tomu, že minister školstva minulý rok v októbri prišiel s určitými zmenami v školských zákonoch, ktorých cieľom malo byť eliminovanie segregácie, tak bohužiaľ v praxi tieto zmeny neprinášajú reálne odstránenie segregácie. Novela zavádza tieto nástroje len veľmi formálne a vytvára dojem riešenia problému. No v skutočnosti problém segregácie na školách nerieši dostatočne. Preto predkladané uznesenie je reakciou na tento stav, v ktorom vyzývame ministerstvo, aby jasne pomenovalo segregáciu ako neprípustný, protiprávny a politicky neobhájiteľný stav parlamentom. Samozrejme, aby sme odmietli riešenia založené na izolácii rómskych detí v podobe národnostných škôl a zároveň má toto uznesenie zatiaľ vyvinúť tlak na vládu parlamentom ako najvyšším kontrolným orgánom vlády, aby konečne prijala skutočné, záväzné a vynútiteľné delegegačné opatrenia. A momentálne končím a potom sa ako prvá hlásim do rozpravy. Ďakujem. Poprosím pani